CELEX: 31993R0067
Language: el
Date: 1993-01-15 00:00:00
Title: Κανονισμός (ΕΟΚ) αριθ. 67/93 της Επιτροπής της 15ης Ιανουαρίου 1993 για την τροποποίηση του κανονισμού (ΕΟΚ) αριθ. 2670/81 για τον καθορισμό των λεπτομερειών εφαρμογής για την παραγωγή εκτός ποσοστώσεως στον τομέα της ζάχαρης

Avis juridique important

|

31993R0067

Κανονισμός (ΕΟΚ) αριθ. 67/93 της Επιτροπής της 15ης Ιανουαρίου 1993 για την τροποποίηση του κανονισμού (ΕΟΚ) αριθ. 2670/81 για τον καθορισμό των λεπτομερειών εφαρμογής για την παραγωγή εκτός ποσοστώσεως στον τομέα της ζάχαρης  

Επίσημη Εφημερίδα αριθ. L 010 της 16/01/1993 σ. 0008 - 0008

ΚΑΝΟΝΙΣΜΟΣ (ΕΟΚ) αριθ. 67/93 ΤΗΣ ΕΠΙΤΡΟΠΗΣ της 15ης Ιανουαρίου 1993 για την τροποποίηση του κανονισμού (ΕΟΚ) αριθ. 2670/81 για τον καθορισμό των λεπτομερειών εφαρμογής για την παραγωγή εκτός ποσοστώσεως στον τομέα της ζάχαρηςΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 3484/92 (2), και ιδίως το άρθρο 26 παράγραφος 3,  Εκτιμώντας:  ότι στο άρθρο 2 παράγραφος 3 του κανονισμού (ΕΟΚ) αριθ. 2670/81 της Επιτροπής της 14ης Σεπτεμβρίου 1981 για τον καθορισμό των λεπτομερειών εφαρμογής για την παραγωγή εκτός ποσοστώσεως στον τομέα της ζάχαρης (3), όπως τροποποιήθηκε τελευταία από τον  κανονισμό (ΕΟΚ) αριθ. 2177/92 (4), αναφέρεται ότι, για την περίοδο εμπορίας 1990/91, η συσκευασία λευκής ζάχαρης Γ που παράγεται για την εν λόγω περίοδο, σε μικρές συσκευασίες του ενός χιλιογράμμου, για να εξαχθεί από αναγνωρισμένη φιλανθρωπική οργάνωση  δεν θεωρείται ως υποκατάσταση και συνεπώς δεν υπόκειται στην πληρωμή του ποσού που προβλέπεται στην περίπτωση αυτή από την κοινοτική νομοθεσία- ότι η εφαρμογή της διατάξεως αυτής περιορίστηκε πειραματικώς για περίοδο εμπορίας- ότι από την πείρα αποδείχθηκε η μεγάλη της χρησιμότητα και το γεγονός ότι είνα αβλαβής για την αγορά της ζάχαρης και συνεπώς πρέπει να καταστεί μόνιμη η εφαρμογή της- ότι οι ανάγκες των φιλανθρωπικών οργανώσεων είναι ιδιαίτερα πιεστικές κατά τη χειμερινή περίοδο- ότι υπάρχουν σημαντικές διαθέσιμες ποσότητες ζάχαρης Γ κατά την περίοδο αυτή- ότι είναι συνεπώς επιθυμητό να προβλεφθεί η εφαρμογή της εξαιρέσεως αυτής από  την παραγωγή της ζάχαρης Γ της περιόδου εμπορίας 1992/93- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 3 του κανονισμού (ΕΟΚ) αριθ. 2670/81, οι όροι "που παράγεται για την περίοδο εμπορίας 1990/91" διαγράφονται.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιανουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 353 της 3. 12. 1992, σ. 8.  (3) ΕΕ αριθ. L 262 της 16. 9. 1981, σ. 14.  (4) ΕΕ αριθ. L 217 της 31. 7. 1992, σ. 71.